**Ա Մ Փ Ո Փ Ա Թ Ե Ր Թ**

<<ՈՐՊԵՍ ՆՎԻՐԱՏՎՈՒԹՅՈՒՆ ԳՈՒՅՔ ԸՆԴՈՒՆԵԼՈՒ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՏԱՐԱԾՔԱՅԻՆ ԿԱՌԱՎԱՐՄԱՆ ԵՎ ԵՆԹԱԿԱՌՈՒՑՎԱԾՔՆԵՐԻ ՆԱԽԱՐԱՐՈՒԹՅԱՆ ՋՐԱՅԻՆ ԿՈՄԻՏԵԻՆ ԱՄՐԱՑՆԵԼՈՒ ԵՎ <<ՎԵՈԼԻԱ ՋՈՒՐ>> ՓԱԿ ԲԱԺՆԵՏԻՐԱԿԱՆ ԸՆԿԵՐՈՒԹՅԱՆԸ ՎԱՐՁԱԿԱԼՈՒԹՅԱՆ ՀԱՆՁՆԵԼՈՒ ՄԱՍԻՆ>> ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

|  |  |  |  |
| --- | --- | --- | --- |
| **1.Կադաստրի կոմիտե** | | 14.06.2021թ. | |
| ՍԹ/4929-2021 | |
| Նախագծում նշված Երևան քաղաքի Նոր Նորք վարչական շրջանի Հ․ Գյուրջյան 11/4 շենք, 50 հասցեի՝ 11․3 քառ․ մետր մակերեսով պոմպակայանը ծանրաբեռնված է կառուցվող շենքից անշարժ գույք գնելու իրավունքով (Բագրատ Հերալդի Մակարյան), հետևաբար առաջարկում ենք Նախագծից հանել նշված գույքին վերաբերող դրույթները։ | Ընդունվել է:  <<Մագաս>> ՍՊԸ-ն ներկայացրել է ՀՀ կադաստրի կոմիտեի կողմից տրված միասնական տեղեկանք՝ գույքային սահմանափակումների բացակայության վերաբերյալ։ | |
| **2.Պետական գույքի կառավարման կոմիտե** | | 24.06.2021թ. | |
| 01/11.10/4543-2021 | |
| 1․ Նկատի ունենալով, որ Նախագծի 1-ին կետում նշված գույքերը նվիրվում են Հայաստանի Հանրապետությանը՝ ուստի Նախագծի 3-րդ կետի 1-ին ենթակետի <<կարգով>> բառից հետո լրացնել <<Հայաստանի Հանրապետության անունից>> բառերը, իսկ <<պայմանագրի>> և <<պայմանագրից>> բառերը փոխարինել համապատասխանաբար <<պայմանագրերի>> և <<պայմանագրերից>> բառերով։ | Ընդունվել է, կատարվել է համապատասխան լրամշակում։ | |
| 2. Նախագծի 3-րդ կետի 2-րդ ենթակետի հիմքով Նախագծի նախաբանում հղում կատարել նաև այն օրենսդրական և/կամ ենթաօրենսդրական նորմատիվ իրավական ակտերով սահմանված նորմերին, որոնցով ղեկավարվելով, Նախագծի 1-ին կետում նշված գույքերը Հայաստանի Հանրապետության տարածքային կառավարման և ենթակառուցվածքների նախարարության ջրային կոմիտեի կողմից հանձնվում են վարձակալության։ | Չի ընդունվել, քանի որ  Նախագծի 1-ին կետում նշված գույքերը Հայաստանի Հանրապետության տարածքային կառավարման և ենթակառուցվածքների նախարարության ջրային կոմիտեի կողմից հանձնվում են վարձակալության <<Վեոլիա Ջուր>> փակ բաժնետիրական ընկերությանը համաձայն 2016 թվականի նոյեմբերի 21-ին Հայաստանի Հանրապետության էներգետիկ ենթակառուցվածքների և բնական պաշարների նախարարության ջրային տնտեսության պետական կոմիտեի ու <<Վեոլիա Ջուր>> փակ բաժնետիրական ընկերության միջև կնքված <<Երևան Ջուր>>, <<Հայջրմուղկոյուղի>>, <<Լոռի-ջրմուղկոյուղի>>, <<Շիրակ-ջրմուղկոյուղի>> և <<Նոր Ակունք>> փակ բաժնետիրական ընկերությունների կողմից օգտագործվող ու պահպանվող ջրային համակարգերի և այլ գույքի վարձակալության պայմանագրի, որն արդեն իսկ ներառված է Նախագծի 3-րդ կետի 2-րդ ենթակետում | |
| 3․ Նախագծի ընդունման հիմնավորման <<տեղեկատվություն>> բաժինը առաջարկում ենք վերանայել՝ հաշվի առնելով այն հանգամանքը, որ Նախագծով նախատեսվում է գույք հանձնել վարձակալության։ | Ընդունվել է, կատարվել է համապատասխան լրամշակում։ | |
| **3.ՀՀ ֆինանսների նախարարություն** | | 18.06.2021թ. | |
| 01/8-1/9921-2021 | |
| <<Որպես նվիրատվություն գույք ընդունելու, Հայաստանի Հանրապետության տարածքային կառավարման և ենթակառուցվածքների նախարարության ջրային կոմիտեին ամրացնելու և <<Վեոլիա Ջուր>> փակ բաժնետիրական ընկերությանը վարձակալության հանձնելու մասին>> որոշման նախագծի վերաբերյալ հայտնում ենք, որ դիտողություններ և առաջարկություններ չունենք: | ——— | |